Photographia columbari

﻿
Le photographia columbari es un technica de photographia aeree inventate in 1907 per le apothecario german Julius Neubronner, qui in plus usava pipiones pro livrar medicamentos. Un columba messagero esseva providite de un harnese de aluminium, a que poteva esser alligate un retardate e legier camera in miniatura. Le patente que Neubronner sollicitava in Germania esseva repulsate initialmente, ma esseva accordate in decembre 1908 post que ille produceva photographias authenticate, prendite per su pipiones. Ille dava publicitate a su technica al exposition photographic international de Dresden in 1909, e vendeva alcun photos in forma de cartas postal al exposition de aviation international de Francoforte super le Moeno e al expositiones aeree de Paris in 1910 e 1911.

Le photographia per pipion messagero initialmente pareva haber un potential attractive per le exploration aeree del terreno. Provas in campo de battalia in le Prime Guerra Mundial provideva resultatos incoragiante, ma le technologia ancillar del columbiera mobile pro columbas messagero habeva plus consequentias. A causa de le perfection rapide de le aviation durante le guerra, le interesse militar in le photographia per columba dispareva e Neubronner abandonava su experimentos. Le idea esseva resurgite brevemente in le annos 1930 per un horologiero switze, e tamben suppositemente per le militares german e francese. Etiam si pipiones de guerra esseva displicate extensivemente durante le Secunda Guerra Mundial, es pauco clar in qual extension, si de toto, aves esseva involvite in le exploration del terreno. Posteriormente, le Central Intelligence Agency (CIA) de le Statos Unite de America disveloppava un camera con pila designate pro photographia de spionage per columba. Le detalios de su uso resta secrete.

Le construction de cameras photographic bastante minute e legier con un mechanismo temporisator, como anque le formation e maneamento de les aves pro facer los portar le cargas necesse, presentava defias major, como equalmente le controlo limitate de le position, orientation e velocitate al momento quando le photos esseva prendite. In 2004 le British Broadcasting Corporation (BBC) attachava cameras de television in miniatura a falcones pro obtener material vive, e actualmente, de modo similar, alcun recercatores, enthusiastas e artistas emplea parve cameras de photo o video digital con varie species de animales salvage o domestic.

Provenientias

Columbas messagero esseva usate extensivemente in le seculo 19 e in le comenciamento del seculo 20, e pro correspondentia de columba civil e como pipiones de guerra. In le Guerra Franco-Prussian in 1870, le famose posta de pipion de Paris portava usque a 50.000 telegrammas microfilmate per volo de columba ab Tours a in le capital assediate. 150.000 telegrammas private e depeches de stato esseva delivrate in toto.Dagron, Prudent René Patrice (1870), La poste par pigeons voyageurs, Paris: Lahure, p. 21. In un experimento del societate technic del Imperio Russe a Sancte Petroburgo, le chef del corps del ballones russe prendeva alcun photos ex un ballon e expediva le negativos de collodiono disveloppate al terra per correspondentia de columba.Hildebrandt, Alfred (1907), Die Luftschiffahrt nach ihrer geschichtlichen und gegenwärtigen Entwicklung, München: Oldenbourg, p. 406.

Julius Neubronner
Julius Neubronner (1852–1932), apothecario in le urbe german de Kronberg vicin de Francoforte, reprendeva un practica comenciate per su patre un semiseculo anterior e recipite prescriptiones ex un sanatorio in le vicin loco de Falkenstein per correspondentia de columba. (Iste posta per pipiones esseva discontinuate depost tres annos quando le sanatorio esseva claudite.) Ille delivrava medicationes urgente usque 75 g per le mesme methodo e placiava alcunes de su pipiones a su venditor in grosso a Francoforte pro profitar ipse de livrationes plus rapide. Quando un de su pipiones perdeva su orientation in bruma e mysteriosemente reappareva, ben alimentate, con un retardo de quatro septimanas, Neubronner esseva inspirate del idea jocose de equipar su columbas de cameras automatic per traciar lor cursos. Iste pensata le conduceva a fusionar su duo passatempores a in un nove "duple sport" combinante le enthusiasmo de columbas messagero con le dilettantismo de photographia. (Neubronner postea apprendeva que su pipion habeva essite in le custodia de un chef de restaurante a Wiesbaden.Neubronner, Julius (1910), "Die Photographie mit Brieftauben", in Wachsmuth, Richard, Denkschrift der Ersten Internationalen Luftschiffahrts-Ausstellung (Ila) zu Frankfurt a.M. 1909, Berlin: Julius Springer, pp. 77–96.)

Habente essayate succeditemente un camera horologioforme de typo Ticka in un traino e sur un slitta,  Neubronner comenciava le disveloppamento de un legier camera in miniatura que poteva esser installate al pectore de un columba per medio de un harnese e un cuirasse de aluminium. Usante modellos de camera facite de ligno e pesante 30–75 g, le pipiones esseva exercitate attentivemente pro habituar los ad lor cargo.Neubronner, Julius (1908), "Die Brieftaube als Photograph", Die Umschau 12 (41): 814–818. A fin de prender un photo aeree, Neubronner apportava un columba a un loco de ca. 100 km al plus de su casa, ubi illo esseva equipate de un camera e laxate.Gradenwitz, Alfred (1908), "Pigeons as picture-makers", Technical World Magazine 10: 485–487. Le ave, zelose de esser discargate, typicamente volava a su casa prendente un itinerario directe sur un altitude de 50–100 m.Feldhaus, F.M. (1910), "Taubenpost", Ruhmesblätter der Technik – Von den Urerfindungen bis zur Gegenwart, Leipzig: Brandstetter, pp. 544–553. Un systema pneumatic in la camera controlava le retardo de tempore ante que le photographia esseva prendite. Pro accommodar le columba cargate, le columbiera habeva un grande foramine de entrata e un planca de atterrage elastic e spatiose.

Secundo Neubronner, existeva un dozena de modellos distincte de su camera. In 1907 ille habeva un successo sufficiente per sollicitar un patente. Initialmente su invention "Methodo de e medio pro prender photographias de paisages ab supra" esseva repulsate per le cancelleria de patentes german como impossibile. Ma postea le presentation de photos authenticate le patente esseva concedite in decembre 1908.Neubronner, Julius (1920), 55 Jahre Liebhaberphotograph: Erinnerungen mitgeteilt bei Gelegenheit des fünfzehnjährigen Bestehens der Fabrik für Trockenklebematerial, Frankfurt am Main: Gebrüder Knauer, pp. 23–31, OCLC 3113299.Patente german DE 204721 ("Verfahren und Vorrichtung zum Photographieren von Geländeabschnitten aus der Vogelperspektive" ), Neubronner, Julius, sortite 1908-12-02, presentate 1907-06-20. Neubronner anque obtenite patentes correspondente in Francia ("Procédé et appareil pour prendre des vues photographiques de paysages de haut en bas" ), le Regno Unite ("Method of and Means for Taking Photographs of Landscapes from Above" ) e Austria ("Vorrichtung zum Photographieren von Geländeabschnitten aus der Vogelperspektive" ). (Le rejection esseva fundate super un contrasenso concernente le capacitate portatori de columbas domestic.) Iste technologia deveniva notori per medio de le participation de Neubronner in le exposition photographica international de  Dresden"Les pigeons photographes" , Le Matin, 1909-06-12. e le exposition de aviation international de Francoforte, ambe in 1909. Spectatores a Dresden poteva observar le arrivata del pipiones, e le photos aeree que istos rendite esseva tornate in cartas postal.Brons, Franziska (2006), "Faksimile: 'siehe oben'", in Bredekamp, Horst; Bruhn, Matthias; Werner, Gabriele, Bilder ohne Betrachter, Akademie Verlag, pp. 58–63, . Le photos de Neubronner ganiava precios a Dresden assi como al expositiones aeree de Paris in 1910 e 1911.Wittenburg, Jan-Peter (2007), "Photographie aus der Vogelschau: zur Geschichte der Brieftaubenkamera", Photo deal 4 (59): 16–22.

Un photo de Hotel-Castello Kronberg (alora appellate Castello Friedrichshof  secundo su proprietario Imperatrice Friedrich) deveniva celebre debita a su inclusion fortuite del punctas del alas de su photographo. In un ruptura de derectos de autor iste esseva monstrate in cinemas german como parte del actualitates septimanal in 1929.Brons, Franziska (2006), "Bilder im Fluge: Julius Neubronners Brieftaubenfotografie", Fotogeschichte 26 (100): 17–36.

In un breve libro publicate in 1909, Neubronner describite cinque modellos de cameras:
 Le "duple camera" describite in le patente habeva duo lentes orientate in sensos inverse (a retro e in avante), ambe con un longor focal de 40 mm. Operate de un singule obturator de plano focal, le camera poteva prender duo simultanee expositiones de platta photographic a un tempo determinate per le systema pneumatic.
 Un camera stereoscopic habeva characteristicas similar, salvo que ambe lentes esseva orientate al mesme direction.
 Un modello esseva capabile de transportar le film e prender plure expositiones successivemente.
 Un modello habeva su lente fixate a un suffletto. Un mechanismo de cisorios teneva le suffletto in su stato expandite usque le photo esseva prendite, sed compactava le immediatemente depost. Iste permitteva un exposition de dimensiones 6 cm × 9 cm a un platta photographic, a un longor focal de 85 mm.
 In un camera panoramic, le obturator de plano focal esseva surrogate de un rotation de 180° del lente ipse. Iste modello esseva le fundamento pro le camera panoramic duple sport, que Neubronner tentava mercar ca. 1910. Ille capturava un vista panoramic sur un pellicula de 3 cm × 8 cm. Tamen iste nunquam attingite le production serial."Des pigeons photographes ?", Vevey: Musée suisse de l'appareil photographique, 2007, pp. 4–11, archivate del  2011-01-16.

In un pamphleto de 1920, Neubronner describeva su ultime modello tante como pesante un pauc plus de 40 g e essente capabile de prender 12 expositiones.
In 2007 un recercator notava que pauc de information technic esseva disponibile super lentes, obturatores e le sensibilitate del medio photographic, sed reportava que Neubronner habeva obtenite le pelliculas pro su camera panoramic ab le compania ADOX. Pro iste camera ille estimava un sensibilitate photographic de ISO 25/15° – 40/17° e un rapiditate del obturator de 1/60 s – 1/100 s. Le film esseva taliate al formato  30 mm × 60 mm e curvate in un forma concave pro evitar distortiones superflue a causa del movimento semicircular del lente.

In 1920 Neubronner constatava que dece annos de labor duro e expensas considerabile habeva essite recompensate solo de su inclusion in encyclopedias e le satisfaction que un technologia ancillar, le columbiera mobile (characterisate infra), habeva provate su valor in le guerra. Le camera panoramic de Neubronner es exponite al museo de technica german a Berlin e le museo german a Monaco de Baviera.Deutsches Museum München (2007), , deutsches-museum.de, archivate del original 2011-01-11.Deutsches Technikmuseum Berlin (2007), Faszination des Augenblicks: Eine Technikgeschichte der Fotografie, pp. 4–13.

Prime Guerra Mundial
Le invention de Neubronner esseva motivate, al minus partialmente, del prospecto de applicationes militar. Ad ille tempore le exploration aeree del terreno esseva possibile sed complicate, proque illo implicava ballones, cometas de papiro o rocchettas. Le volo succedite del fratres Wright in 1903 presentava nove possibilitates, e aviones de surveliantia esseva introducite e perfectionate durante le Prime Guerra Mundial. Ma le photographia columbari, nonobstante su difficultates practic, promitteva livrar photographias complementari e detalios, prendite de un altitude plus basse.

Le ministerio de guerra prussian interessava se, ma alcun scepticismo initial debeva esser superate per medio de un serie de demonstrations succedite. Le pipiones apparava relativemente indifferente a explosiones, sed durante un battalia un columbiera pote deber esser transponite, e pipiones pote requirer alcun tempo pro orientar se al nove position. Le problema de inducer columbas a acceptar un columbiera transponite con solmente un minimo de reformation habeva essite attaccate con alcun succedite per le armea italian en la annos 1880.Etat-Major Des Armées, France (1886), "Les colombiers militaires en Italie", Revue militaire de l'étranger, 30, pp. 481–490. Un decennio plus tarde, le capitano de artilleria francese Reynaud le solveva per elevar le pipiones in un columbiera itinerante.Reynaud, G. (1898), "Les lois de l'orientation chez les animaux", Revue des deux mondes: 380–402. Non nos habe indication que Neubronner haberea essite conscie de iste obra, ma ille sapeva que un solution debeva exister proque ille habeva audite de un expositor itinerante que esseva tamben un enthusiasta de columbas con un columbiera in su caravana. Al exhibitiones de Dresden e Francoforte in 1909 ille presentava un parve carrossa que combinava un camera obscur con un columbiera itinerante in colores conspicue. In menses de opera laboriose ille facite juvene pipiones retornar al columbiera etiam post que esso habeva essite dislocate.

In 1912 Neubronner compliva su carga (ponite in 1909) de prender photographias del central hydraulic a Tegel con solmente su columbiera mobile. Quasi dece annos de negotiationes esseva inscribite de terminar in augusto 1914 con un test practic al manovra a Strasburgo, sequite del acquisition del invention per le stato. Iste dispositiones esseva contrariate per le explosion del guerra. Neubronner debite provider tote su pipiones e equipamento al militares, que testava los in le campo de battalia con resultatos satisfactori sed non usava le photographia columbari plus generalmente.Corporation, Bonnier (1916), "The pigeon spy and his work in war", Popular Science Monthly 88 (1): 30–31.

In su loco, in le circumstancias del guerra attritionose, le pipiones de guerra in lor rolo traditional como posta columbaria vidite un renascentia. Le columbiera mobile de Neubronner trovava su via in le battalia de Verdun, ubi illo apparava tante avantagiose que dispositiones similar esseva usate in le battalia del Somme. Post le guerra le ministerio de guerra respondite al demanda de Neubronner, dicente que le uso de columbas in le photographia aeree non habe valor militar e que experimentos additional non es justificate.

Le museo international de spiones a Washington habe un parve camera dedicate al columbieras messagero e le photographia columbari in le Prime Guerra Mundial.Lui, Claire (2006), , americanheritage.com, archivate del original 2011-03-24.

Secunde Guerra Mundial
Nonobstante le position del ministerio de le guerra immediatemente post le Prime Guerra Mundial, in 1932 il esseva reportate que le armea german es formante pipiones pro le photographia, e que su cameras columbari son capabile de prender 200 expositiones per volo.Magazines, Hearst (February 1932), "Carrier pigeons take photos automatically", Popular Mechanics 57 (2): 216, ISSN 0032-4558"Carrier pigeons with cameras", The Canberra Times: 2, 1932-04-13. In el mesme anno le francese pretendite haber developpate cameras de film pro pipiones assi como un methodo de haber discargate le aves detra le lineas hostil per canes formate."Le pigeon espion", Lectures pour tous: 55, February 1932.

Etiam si pipiones de guerra e columbieras mobile esseva usate extensivemente durante le Secunde Guerra Mundial, non es claro de que grado, si de toto, illos esseva empleate pro le photographia aeree. Secundo un reporto in 1942 le armea russo discoperiva camiones german abandonate con cameras columbari que pote prender photos in intervallos de cinque minutas, assi como canes formate pro portar pipiones in corbes.Magazines, Hearst (September 1942), "Pigeons carry cameras to spy for Nazi army", Popular Mechanics: 33. Del parte alliate, etiam in 1943 esseva reportate que le corps de transmissiones american es conscie de le possibilitate de adoptar le technica."Pigeons as birds of war", Flight: the Aircraft and Engineer, Official Organ of the Royal Aero Club: 455–457, 1943-10-21.

Tamen es certo que durante le Secunde Guerra Mundial le photographia columbari esseva introducite a in le cameras de infantes german de forma de joculos. Ab circa 1935 le soldatos de materia synthetic producite sub le marca Elastolin, inter le qual alcunes monstrava motivos de ante 1918 con uniformes renovate, initiava includer un soldato de transmissiones con un can de transporto de pipiones. Iste figurina representa un soldato in el acto de liberar un pipion portante un camera columbiera excessivemente grande.Schnug, Ernst (1988), "Die Fototaube", Figuren-Magazin (1): 17–19.

Gratias a recercas conducite per le museo switze de le apparato photographic  a Vevey, tanto plus es cognoscite de le cameras columbari developpate circa al mesme tempo per le horologio switze Christian Adrian Michel (1912–1980)Auctiones de Christie's:
Pigeon camera model A no. 948.  Vendita 9509, Lot 500. South Kensington, 2002-11-19.
Pigeon camera Model B no. 937.  Vendita 9965, Lot 266. South Kensington, 2004-11-16.
Pigeon camera Model A no. 803.  Vendita 5144, Lot 378. South Kensington, 2007-06-06. a Walde. Isto esseva inregimentate al servicio de columbas messagero del armea switze in 1931, e in 1933 ille comenciate obras pro adaptar le camera panoramic de Neubronner a film de 16 mm e meliorar lo con un mechanismo controlante le retardo ante le prime exposition e transportante le pellicula inter expositiones. Le camera de Michel, patentate in 1937,Patente switze CH 192864 ("Photographieapparat mit schwenkbarem, mit selbsttätiger Auslösung versehenem Objektiv, insbesondere für Brieftauben"), publicate 1937-12-01, sortite 1937-09-15, presentate 1936-02-03. Michel anque obteneva patentes correspondente in Germania ("Panoramakamera mit schwenkbarem Objektiv, insbesondere für Brieftauben"), Francia ("Appareil photographique à déclenchement automatique, particulièrement pour pigeons-messagers"), Belgica ("Appareil photographique à déclenchement automatique, particulièrement pour pigeons-messagers") e le Regno Unite ("Improvements in or relating to Panoramic-cameras"). pesava solo 70 g e pote haber essite inter le prime cameras habente un retardator operate de un mechanismo de horologio.Häfliger, Rolf (2008), "Eine Brieftaubenkamera aus der Schweiz?", Photographica Cabinett (45): 34–43.

Michel projecta vender su camera al armea switze. Ma isto plano falleva proque ille non poteva trovar un fabricante pro le production in serie. Solo circa 100 de su cameras essite constructe. Post le explosion de le Secunde Guerra Mundial Michel patentava un scalia e harnese per le transporto per columba messagero de articulos como pelliculas de film.Patentes switze CH 214355 ("Traggerät für Brieftauben") e CH 214356 ("Depeschenhülse für Brieftaube"), Michel, Christian Adrian, publicate 1941-07-16, sortite 1941-04-30, presentate 1940-06-22. Inter 2002 e 2007 tres de su cameras esseva auctionate per Christie's a London.

Le museo switze de le apparato photographic a Vevey tene circa 1.000 photographias prendite per via experimental durante le disveloppamento de le camera de Michel."Des pigeons photographes ?", Vevey: Musée suisse de l'appareil photographique, 2007, pp. 16–29, archivate del  2011-01-16. Le major parte de les photos esseva prendite con pellicula Agfa orthopanchromatic 16 mm de sensibilitate ISO 8/10°. Le formate de le exposition esseva 10 mm × 34 mm. Le qualitate esseva sufficiente pro un magnification decuple. In le catalogo del exhibition Des pigeons photographes? in 2007, les photographias son classificate como photos de test al terra o de un fenestra, perspectivas human del terra o de locos elevate, photos aeree prendite de un avion, photos aeree prendite de un altitude relativemente alte que esseva prendite probabilemente per pipiones laxate de un avion, e solmente un parve numero de photos columbari typic.Berger, Olivier (2008), , p. 4, archivate del original 2011-01-11.

Post le Secunde Guerra Mundial
Le Central Intelligence Agency (CIA) de le State Unite de America developpava un camera columbaria actionate de pila, hodie monstrate al tour virtual del Museo CIA. Secundo le sito web, le detalios del camera son ancora secrete., cia.gov, archivo del original de 2011-01-11. Reportos de actualitates suggere que le camera esseva usate in le annos 1970,(2003-12-26), "CIA gadgets: robot fish, pigeon camera, jungle microphones", USA Today, archivo del original de 2011-03-24., que le pipiones esseva liberate de aviones, e que le projecto esseva un fallimento.Eisler, Peter (2008-07-14), , USA Today, archivo del original de 2011-03-24.
In 1978 le revista switze L'Illustré imprimeva un photo aeree de un strata in Basel, prendite per un pipion de Febo de Vries-Baumann equipate de un camera con mechanismo hydraulic.
In 2002–03 le artista e enthusiasta de columbas Amos Latteier in Portland experimentava con photographia columbaria usante cameras Advanced Photo System (APS) e digital e converteva le resultatos a in representationes conferentioide del stylo "PowerPointillist".Latteier, Amos, , Homepage, archivo del original de 2011-03-24. Vide anque:
 Bowie, Chas (2003-01-30), , Portland Mercury, archivo del original de 2011-03-24.
 Gallivan, Joseph (2003-01-31), , The Portland Tribune, archivo del original de 2011-03-24.
In un adaptation filmari de le fabula de le bella dormiente del bosco, realisate in 2008 per le regisseur german Arend Agthe, le prince inventa le photographia columbari e discoperi le belle dormiente in un photo prendite per su pipion."Goldener Spatz 2009 (Katalog)", Deutsche Kindermedienstiftung Goldener Spatz, p. 78.

In le annos 1980 un parve numero de replicas de qualitate superior esseva facite del camera panoramic duple sport per Rolf Oberländer. Un de istos esseva procurate per le museo switze de le apparato photographic in 1999. 

Le technologia moderne permitte le extension del principio a cameras video. In le programma Animal Camera del BBC in 2004, Steve Leonard presentava films spectacular prendite per cameras de television en miniatura, affixate a aquilas e falcones e transmittite a un receptator vicin per microundas. Le cameras habeva un peso de 28 g."Airborne". Animal Camera. 2004-03-05. BBC. BBC one. Jocatores audio digital en miniatura con integrate cameras video pote equalmente esser attachate a pipiones.Canal de YouTube "Newpigeonguy" In 2009 recercatores entrava le actualitates quando un articulo scientific discuteva le perspicacias ganiate per medio de cameras affixate a albatroses. Le cameras habeva le dimension de stilos labial e prendite un photo cata 30 secundas.Sakamoto, Kentaro Q.; Takahashi, Akinori; Iwata, Takashi; Trathan, Philip N. (2009), Earley, Ryan L., ed., "From the Eye of the Albatrosses: A Bird-Borne Camera Shows an Association between Albatrosses and a Killer Whale in the Southern Ocean", PLoS ONE 4 (10): e7322, doi:10.1371/journal.pone.0007322, PMC 2752807, . Vide anque:
 de Swaaf, Kurt F. (2009-08-10), , Spiegel Online International, archivo del original de 2011-03-24.
Cameras habe anque esseva affixate a altere animales como cattos e canes.Petre, Jonathan (2008-11-01), , Mail Online, archivo del original de 2011-03-24.

Lakeman, Seth (2010-07-25), , Mail Online, archivo del original de 2011-03-24.

Lectura additional

Connexe a Neubronner
 Brons, Franziska (2006), "Bilder im Fluge: Julius Neubronners Brieftaubenfotografie" (german), Fotogeschichte 26 (100): 17–36.
 Gradenwitz, Alfred (1908), "Les pigeons photographes" (frances), L'illustration (3429): 322ff.
 Neubronner, Julius (1909), Die Brieftaubenphotographie und ihre Bedeutung für die Kriegskunst, als Doppelsport, für die Wissenschaft und im Dienste der Presse. Nebst einem Anhang: 'Die Kritik des Auslandes' (german), Dresden: Wilhelm Baensch.
 Neubronner, Julius (1910), "Die Photographie mit Brieftauben", in Wachsmuth, Richard (german), Denkschrift der Ersten Internationalen Luftschiffahrts-Ausstellung (Ila) zu Frankfurt a.M. 1909, Berlin: Julius Springer, pp. 77–96 OCLC 44169647.
 Oelze, Friedrich Wilhelm (1910), Brieftaubensport und Brieftaubenphotographie, Miniatur-Bibliothek für Sport und Spiel (german), 30–31, Leipzig, Berlin, Frankfurt a. M., Paris: Grethlein, OCLC 251937979.
 Wittenburg, Jan-Peter (2007), "Photographie aus der Vogelschau: zur Geschichte der Brieftaubenkamera" (german), Photo deal 4 (59): 16–22.

Connexe a Michel
 Äschlimann, Heinz (2008), "Die Entstehung des Bildes mit einer Brieftauben-Panoramakamera" (german), Photographica Cabinett (45): 43f.
 Berger, Olivier (May 2008), Rapport concernant le traitement de conservation-restauration d'une série de petits appareils photographiques pour pigeons (frances), Basel: Art Metal Conservation GmbH, p. 4.
 Häfliger, Rolf (2008), "Eine Brieftaubenkamera aus der Schweiz?" (german), Photographica Cabinett (45): 34–43.
 "Des pigeons photographes ?" (frances), Vevey: Musée suisse de l'appareil photographique, 2007.

Ligamines externe
 Un utilisator de YouTube appellate "newpigeonguy" monstra le application del harnese e varie videos obtenite de pipiones.  
 Real birds eye view! Golden Eagle in flight – Animal Camera – BBC sur YouTube.

Categoria:Photographia